Datum: 10. 11. 2020

Spoštovani,

objavljamo odgovore na vprašanja gospodarskih subjektov za javno naročilo št. JHL-15/20 Rekonstrukcija vodovodnega mostu - vzpostavitev povezave Mesta s Krajinskim parkom Ljubljansko barje za pešce in kolesarje, ki so bila posredovana naročniku preko Portala javnih naročil.

VPRAŠANJE:

Pozdravljeni, v razpisni dokumentaciji zahtevate tako za gospodarski subjekt kot za kader izvedbo 1 posla pri izgradnji mostov, viaduktov ali brvi razpona najmanj 25 m, globina uvrtavanja pilotov min. 15 m. Naročnika prosimo naj sprejme kot ustrezno referenco tako za gospodarski subjekt kot za kader: izvedba 1 posla pri izgradnji mostov, viaduktov ali brvi razpona najmanj 25 m, globina uvrtavanja pilotov min. 14 m. Tako gospodarski subjekt, kot kader, ki je na projektu izvedel pilote globine 14 m, je enako ustrezno kvalificiran kot če bi izvedel pilote še dodaten 1 m globlje. Hvala za razumevanje.

ODGOVOR:

Naročnik ne bo spreminjal referenčnega pogoja: - vsaj en (1) posel pri izgradnji mostov, viaduktov, nadvozov ali brvi razpona najmanj 25 m, globina uvrtavanja pilotov min. 15 m) kot je predmet tega naročila.

VPRAŠANJE:

Ali se kot ustrezna referenca za izgradnjo mostov, viaduktov ali brvi upošteva tudi izgradnja nadvoza? V enotni klasifikaciji vrst objektov CCSI pod mostove in viadukte spada tudi nadvoz.

ODGOVOR:

Da, velja za referenčno zahtevo za ponudnika in referenčno zahtevo za vodjo del (ki bo prevzel funkcijo vodjo gradnje). Navedena referenčna za kandidata in vodjo del se tako glasi: vsaj en (1) posel pri izgradnji mostov, viaduktov, nadvozov ali brvi razpona najmanj 25 m, globina uvrtavanja pilotov min. 15 m) kot je predmet tega naročila.

Ostale zahteve ostajajo nespremenjene.

Lepo pozdravljeni!

JAVNI HOLDING Ljubljana, d.o.o.

Sektor za javna naročila